Publication: Magyar Közlöny
Issue: MK-1999-27 (Year: 1999, Number: 27)
Era: 1990-2004
Section: a 14/1999. (III. 31.) GM rendelethez
Paragraph Index: 2012

a) kapcsolatot tart az Egyezményben érintett magyar kormányzati és országos hatáskörű szervekkel, helyi önkormányzatokkal, más szervezetekkel, intézményekkel és 1999/27. szám természetes személyekkel, valamint — a Külügyminisztérium és a külképviseletek bevonásával — az Egyezményhez csatlakozott egyes országok, illetve regionális szervezeteik kormányzati szerveivel, az Egyezmény végrehajtására a részes államok közül választott Világörökség Bizottsággal (a továbbiakban: VÖB) és az Egyesült Nemzetek Nevelésügyi, Tudományos és Kulturális Szervezete (a továbbiakban: UNESCO) Főigazgatója által kinevezett Titkársággal, azaz a Világörökség Központtal (a továbbiakban: VÖK). Ennek keretében a Bizottság aa) elősegíti, hogy a Világörökség Jegyzékben (a továbbiakban: Jegyzék) nyilvántartott, egyetemes értékű magyar kulturális és természeti örökség elemeit, illetve helyszíneit a Kormány a miniszter útján az Egyezménnyel és a VÖB irányelveivel összhangban a nemzetközi követelményeknek megfelelően, egyetemes és nemzeti értékeit megőrizve használja és/vagy ezeket fenntartható módon fejlessze, továbbá bemutassa, szükség szerint helyreállítsa, ab) kezdeményezi, hogy a Kormány a miniszter útján és a VÖK-on keresztül tájékoztassa a VÖB-ot az Egyezmény által védett területen végzendő olyan helyreállítási vagy új építési munkálatokról, amely kihathat a helyszín világörökségi értékére;

Source: https://magyarkozlony.hu/hivatalos-lapok/9a9cf91e894c223daf4f422c4ff3939a175a3dd0/dokumentumok/cfdda7ae12cc433c714d617b11f21b093ff42b3e/letoltes